ജിയാന്്റെ പോസ്റ്റ് മോര്ട്ടം ഉടന് മൃതദേഹം വൈകിട്ട് കണ്ണൂരിലേക്ക് കൊണ്ടു പോകും നാദാപുരം : പയന്തോങ്ങില് കുളത്തില് വീണ് മരിച്ച രണ്ടര വയസ്സുകാരന് ജിയാന് സുജിത്തിന്്റെ പോസ്റ്റ് മോര്ട്ടം ഉടന് ആരംഭിക്കും. ഇന്ക്വസ്റ്റ് നടപടിക്കായി നാദാപുരം പൊലീസ് വടകര ജില്ലാ ആശുപത്രി മോര്ച്ചറിയില് എത്തി. മൃതദേഹം വൈകിട്ട് ജന്മനാടായ കണ്ണൂരിലേക്ക് കൊണ്ടു പോകും. കുട്ടിയുടെ അച്ഛന് സുജിത്ത് സബാസ്റ്റിന് സൈനികനാണ്. ഇപ്പോള് രാജസ്ഥാനിലാണ് സേവനം അനുഷ്ടിക്കുന്നത്. ഇദ്ദേഹം നാട്ടിലെത്തിയ ശേഷമാകും സംസ്ക്കാരം നടക്കുക. അമ്മയുടെ കണ്ണൊന്ന് തെറ്റിയപ്പോലാണ് ഈ വലിയ ദുരന്തം സംഭവിച്ചത്. കല്ലാച്ചി പയന്തോങ്ങില് ഇവര് താമസിക്കാറുള്ള വാടക ക്വേട്ടേഴ്സിന് സമീപത്തെ കുളത്തില് മീനുകളെ കാണാന് ജിയാന് പോകാറുണ്ടെന്ന് അയല്വാസികള്. രണ്ട് വയസ് മാത്രം പ്രായമുള്ള പിഞ്ചോമനയുടെ ദാരുണാന്ത്യത്തില് വിറങ്ങലിച്ചു നില്ക്കുകയാണ് പയന്തോങ്ങുകാര്. കണ്ണൂര് ജില്ലയില് നിന്ന് സ്ഥലം മാറി കല്ലാച്ചി ഗവണ്മെന്റ് ഹയര് സെക്കന്ഡറി സ്കൂളിലേക്ക് വന്ന അധ്യാപിക ജിഷ അഗസ്റ്റിന്റെ കനാണ് ജിയാന് സുജിത്. കുളത്തില് വീണ് രാവിലെ 11 മുതല് കുട്ടിയെ കാണാതായതോടെയാണ് തിരച്ചില് ആരംഭിച്ചത്. ഇവര് താമസിക്കുന്ന പയന്തോങ്ങ് ജുമാമസ്ജിദിന് മുന്വശത്തെ പുത്തന്വീട്ടില് കോട്ടേഴ്സിന് സമീപത്തെ കുളത്തില് വീണ നിലയിലായിരുന്നു ജിയാന്. ബന്ധുക്കളും നാട്ടുകാരും നടത്തിയ തിരച്ചിലിനിടയില് കുളത്തില് കുട്ടിയെ കണ്ടെത്തുകയായിരുന്നു. ഈ സമയത്ത് കുട്ടിക്ക് ശ്വാസം ഉണ്ടായിരുന്നു. ഉടന് വടകരയി സഹകരണ ആശുപത്രിയില് എത്തിച്ചെങ്കിലും ജീവന് രക്ഷിക്കാനായില്ല. Gians postmortem soon The body will be taken to Kannur in the evening